Врз основа на чл.101 од Деловникот за работа (бр.07-384/6 од 26.09.2006 година), Советот на општина Вевчани на третата седница одржана на ден 14.03.2022 година, ја донесе следната:

**ПРЕДЛОГ - ОДЛУКА**

**за усвојување З А П И С Н И К од 2та седница на Совет на општина Вевчани одржана на 15.12.2021 година**

Претседателот на советот на општина Вевчани Леон Даскалоски ја отвори 2та седница на советот на општина Вевчани. Присутни се сите советници.

Претседателот го предложи следниот:

Д Н Е В Е Н    Р Е Д

1. Предлог – Одлука за усвојување на записник од прва конститутивна седница на Совет на општина Вевчани;
2. Предлог – Одлука за усвојување на записник од вонредна седница на Совет на општина Вевчани одржана на 15.11.2021 година;
3. Предлог – Одлука за измена на распоредот на средствата на Буџетот на општина Вевчани за 2021 година;
4. Предлог - Одлука за утврдување на вредноста на бодот за платите на државните службеници за 2022 година;
5. Предлог – Одлука за утврдување на месечен надоместок на членовите на советот на општина Вевчани;
6. Предлог – Одлука за утврдување на благајнички максимум за 2022 година;
7. Предлог – Одлука за усвојување на Буџет на општина Вевчани за 2022 година;
8. Предлог – Одлука за извршување на Буџетот на општина Вевчани за 2022 година;
9. Предлог – Одлука за формирање на Комисија за еднакви можности на жените и мажите;
10. Предлог – Решение за избор на претседател и членови на Комисијата за доделување на парична помош;
11. Предлог – Одлука за давање согласност за усвојување на тримесечниот финансиски извештај на јавното претпријатие “Еремја” Вевчани за период од 01.07.2021 година до 30.09.2021 година;
12. Предлог – Програма за финансирање на проекти од локален интерес во културата во општина Вевчани за 2022 година;
13. Предгог – Програма за изградба, реконструкција, заштита и одржување на локални улици и патишта во општина Вевчани за 2022 година;
14. Предлог - Програма за здравствена заштита, стерилизација и вакцинација на бездомни кучиња;
15. Предлог – Програма за финансирање на изградба и одржување на објектите на комуналната инфраструктура во општина Вевчани за 2022 година;
16. Предлог - Програма за изработка и донесување на урбанистички планови на територијата на општина Вевчани за 2022 година;
17. Предлог – Програма за изградба, реконструкција и одржување на јавното осветлување на територијата на општина Вевчани за 2022 година;
18. Предлог – Решение за разрешување и именување членови на Управниот одбор на Јавната општинска установа за деца - детска градинка „Планински цвет “ Вевчани претставници од основачот – Општина Вевчани;
19. Предлог – Решение за разрешување и именување членови на Управниот одбор на Јавната општинска установа за деца - детска градинка „Планински цвет “ Вевчани претставник од Совет на родители;
20. Предлог – Решение за разрешување и именување претставници на Општина Вевчани за членови во Управен одбор на ЈП„Еремја“ Вевчани;
21. Предлог – Решение за разрешување и именување претставници на Општина Вевчани за членови во Надзорен одбор на ЈП„Еремја“ Вевчани;
22. Предлог – Решение за разрешување и именување на претставник од Општина Вевчани за член во Училишниот одбор на ООУ„Страшо Пинџур“ Вевчани;
23. Предлог - Одлука за давање Согласност на Измена на Годишен план за вработување на општина Вевчани за 2022 година.

Претседателот отвори расправа по предложениот дневен:

Советникот Стефан Радиноски се пријави за збор и побара изменување на дневниот ред од причина што буџетот треба да биде како последна точка затоа што има и годишни програми кои се влезени во буџетот и ќе станат беспредметни доколку буџетот се усвои а некои од програмите можат и да не се усвојат. Мојот предлог е 7 и 8 точка од предложениот дневен ред да бидат како последни точки

Претседателот Леон Даскалоски предлогот од советникот Стефан Радиноски го стави на гласање:

***„ЗА“ – 4, „ПРОТИВ“ – 5, „ВОЗДРЖАНИ“ – нема.***

Констатира дека предлогот не е прифатен.

Советникот Леон Парталоски се пријави за збор и побара дополнување на дневниот ред со точка „Разно“ како последна точка од дневниот ред.

Претседателот Леон Даскалоски предлогот од советникот Леон Парталоски го стави на гласање:

***„ЗА“ – 9, „ПРОТИВ“ – нема, „ВОЗДРЖАНИ“ – нема.***

Констатира дека предлогот е прифатен.

Градоначалникот на општина Вевчани Спасе Кочовски се пријави за збор по однос на дневниот ред и предложи да се дополни дневниот ред со нова точка, односно со Предлог - Одлуказа определување на име на објект - стара училишна зграда во Вевчани, а името на старата училишна зграда предлагам да гласи Мултикултурен центар „Коста Србакоски“ – Вевчани. Предлог Одлуката ви ја доставувам на самава седница. Ликот и делото на Коста Србакоски ги знаеме сите и допринесот негов за општина Вевчани.

Советникот Стефан Радиноски побара збор пред да се стави на гласање предлогот на градоначалникот за дополнување на дневниот ред. И истакна дека не знае од кои причини вакви одлуки се предлагаат на самата седница како дополнување на дневен ред. А не треба да биде така. Вакви сензитивни одлуки треба до нас да се доставуваат навремено, да биде транспарентно, да се отвори дискусија поголема. А според мене оваа предлог одлука и нема некоја итност и барам оваа предлог одлука да се одложи за некоја наредна седница. Исто така сакам да истакнам дека јас немам ништо против оваа одлука, само барам да се одложи.

Претседателот Леон Даскалоски прво го ставам на гласање предлогот - Одлуказа определување на име на објект - стара училишна зграда во Вевчани од Градоначалникот на општина Вевчани Спасе Кочовски:

***„ЗА“ – 5, „ПРОТИВ“ – нема, „ВОЗДРЖАНИ“ – 4.***

Констатира дека предлогот за дополнување на дневниот ред е прифатен, при што беспредметно е да се става на гласање и предлогот на советникот Стефан Радиноски за да се одложи за наредна седница.

Градоначалникот на општина Вевчани Спасе Кочовски се пријави повторно за збор по однос на дневниот ред и предложи да се дополни дневниот ред со нова точка Предлог - Одлука за отпис на движни ствари сопственост на општина Вевчани.

Претседателот Леон Даскалоски предлогот од Градоначалникот на општина Вевчани Спасе Кочовски го стави на гласање. Советникот Кристина Попеска во моментот на гласање не беше присутна.

***„ЗА“ – 8, „ПРОТИВ“ – нема, „ВОЗДРЖАНИ“ – нема.***

Констатира дека предлогот е прифатен.

Градоначалникот на општина Вевчани Спасе Кочовски се пријави повторно за збор по однос на дневниот ред и предложи да се дополни дневниот ред со нова точка Предлог - Одлука за утврдување на висината на стапките на даноците на имот на општина Вевчани.

Претседателот Леон Даскалоски предлогот од Градоначалникот на општина Вевчани Спасе Кочовски го стави на гласање.

***„ЗА“ – 5, „ПРОТИВ“ – нема, „ВОЗДРЖАНИ“ – 4.***

Констатира дека предлогот е прифатен

Градоначалникот на општина Вевчани Спасе Кочовски се пријави повторно за збор по однос на дневниот ред и предложи да се дополни дневниот ред со нова точка Предлог - Програма за работа во областа на располагањето со градежно земјиште во сопственост на Република Македонија, на подрачјето на Општина Вевчани за 2022 година.

Претседателот Леон Даскалоски предлогот од Градоначалникот на општина Вевчани Спасе Кочовски го стави на гласање.

***„ЗА“ – 5, „ПРОТИВ“ – нема, „ВОЗДРЖАНИ“ – 4.***

Констатира дека предлогот е прифатен.

Градоначалникот на општина Вевчани Спасе Кочовски се пријави повторно за збор по однос на дневниот ред и предложи да се дополни дневниот ред со нова точка Предлог - Одлука за давање согласност за соработка.

Претседателот Леон Даскалоски предлогот од Градоначалникот на општина Вевчани Спасе Кочовски го стави на гласање.

***„ЗА“ – 5, „ПРОТИВ“ – нема, „ВОЗДРЖАНИ“ – 4.***

Констатира дека предлогот е прифатен.

Бидејќи никој друг од присутните не се пријави за збор во однос на дневниот ред, Претседателот го стави на гласање дневниот ред со измените и дополнувањата.

**Д н е в е н р е д**

1. Предлог – Одлука за усвојување на записник од прва конститутивна седница на Совет на општина Вевчани;
2. Предлог – Одлука за усвојување на записник од вонредна седница на Совет на општина Вевчани одржана на 15.11.2021 година;
3. Предлог – Одлука за измена на распоредот на средствата на Буџетот на општина Вевчани за 2021 година;
4. Предлог - Одлука за утврдување на вредноста на бодот за платите на државните службеници за 2022 година;
5. Предлог – Одлука за утврдување на месечен надоместок на членовите на советот на општина Вевчани;
6. Предлог – Одлука за утврдување на благајнички максимум за 2022 година;
7. Предлог – Одлука за усвојување на Буџет на општина Вевчани за 2022 година;
8. Предлог – Одлука за извршување на Буџетот на општина Вевчани за 2022 година;
9. Предлог – Одлука за формирање на Комисија за еднакви можности на жените и мажите;
10. Предлог – Решение за избор на претседател и членови на Комисијата за доделување на парична помош;
11. Предлог – Одлука за давање согласност за усвојување на тримесечниот финансиски извештај на јавното претпријатие “Еремја” Вевчани за период од 01.07.2021 година до 30.09.2021 година;
12. Предлог – Програма за финансирање на проекти од локален интерес во културата во општина Вевчани за 2022 година;
13. Предгог – Програма за изградба, реконструкција, заштита и одржување на локални улици и патишта во општина Вевчани за 2022 година;
14. Предлог - Програма за здравствена заштита, стерилизација и вакцинација на бездомни кучиња;
15. Предлог – Програма за финансирање на изградба и одржување на објектите на комуналната инфраструктура во општина Вевчани за 2022 година;
16. Предлог - Програма за изработка и донесување на урбанистички планови на територијата на општина Вевчани за 2022 година;
17. Предлог – Програма за изградба, реконструкција и одржување на јавното осветлување на територијата на општина Вевчани за 2022 година;
18. Предлог – Решение за разрешување и именување членови на Управниот одбор на Јавната општинска установа за деца - детска градинка „Планински цвет “ Вевчани претставници од основачот – Општина Вевчани;
19. Предлог – Решение за разрешување и именување членови на Управниот одбор на Јавната општинска установа за деца - детска градинка „Планински цвет “ Вевчани претставник од Совет на родители;
20. Предлог – Решение за разрешување и именување претставници на Општина Вевчани за членови во Управен одбор на ЈП„Еремја“ Вевчани;
21. Предлог – Решение за разрешување и именување претставници на Општина Вевчани за членови во Надзорен одбор на ЈП„Еремја“ Вевчани;
22. Предлог – Решение за разрешување и именување на претставник од Општина Вевчани за член во Училишниот одбор на ООУ„Страшо Пинџур“ Вевчани;
23. Предлог - Одлука за давање Согласност на Измена на Годишен план за вработување на општина Вевчани за 2022 година;
24. Предлог - Одлука за отпис на движни ствари сопственост на општина Вевчани;
25. Предлог - Одлуказа определување на име на објект - стара училишна зграда во Вевчани;
26. Предлог - Одлука за утврдување на висината на стапките на даноците на имот на општина Вевчани;
27. Предлог - Програма за работа во областа на располагањето со градежно земјиште во сопственост на Република Македонија, на подрачјето на Општина Вевчани за 2022 година;
28. Барања

* Предлог - Одлука за давање согласност за соработка

1. Разно.

***„ЗА“ – 5, „ПРОТИВ“ – 4, „ВОЗДРЖАНИ“ – нема.***

***Точка 1:*** Предлог – Одлука за усвојување на записник од прва конститутивна седница на Совет на општина Вевчани;

Претседателот ја прочита точката од дневниот ред и отвори расправа по истата.

Записникот ви е доставен, дали некој има забелешка на записникот?

Бидејќи никој друг од присутните не побара збор, претседателот ја затвори расправата и ја стави на гласање Предлог – Одлуката за усвојување на записник од прва конститутивна седница на Совет на општина Вевчани.

***ЗА“ – 9, „ПРОТИВ“ – нема, „ВОЗДРЖАНИ“ – нема.***

Советниците Стефан Радиноски и Леон Парталоски побараа седниците на советот на општина Вевчани да бидат пренесувани во живо и истите да се снимаат, а за тоа општина Вевчани има услови. Истово барање го имаа доставено и во архивата на општината еден ден пред седницава.

***Точка 2***. Предлог – Одлука за усвојување на записник од вонредна седница на Совет на општина Вевчани одржана на 15.11.2021 година;

Претседателот ја прочита точката од дневниот ред и отвори расправа по истата.

Бидејќи никој друг од присутните не побара збор, претседателот ја затвори расправата и ја стави на гласање Предлог – Одлуката за усвојување на записник од вонредна седница на Совет на општина Вевчани одржана на 15.11.2021 година.

***ЗА“ – 8, „ПРОТИВ“ – 4, „ВОЗДРЖАНИ“ – 1.***

***Точка 3.*** Предлог – Одлука за измена на распоредот на средствата на Буџетот на општина Вевчани за 2021 година;

Претседателот ја прочита точката од дневниот ред и отвори расправа по истата.

Точката ја образложи административниот службеник Јасмина Ѓоргиеска.

Бидејќи никој друг од присутните не побара збор, претседателот ја затвори расправата и ја стави на гласање Предлог – Одлуката за измена на распоредот на средствата на Буџетот на општина Вевчани за 2021 година.

***ЗА“ – 9, „ПРОТИВ“ – нема, „ВОЗДРЖАНИ“ – нема.***

***Точка 4.*** Предлог - Одлука за утврдување на вредноста на бодот за платите на државните службеници за 2022 година;

Претседателот ја прочита точката од дневниот ред и отвори расправа по истата.

Точката ја образложи административниот службеник Јасмина Ѓоргиеска.

Бидејќи никој друг од присутните не побара збор, претседателот ја затвори расправата и ја стави на гласање Предлог - Одлука за утврдување на вредноста на бодот за платите на државните службеници за 2022 година.

***ЗА“ – 9, „ПРОТИВ“ – нема, „ВОЗДРЖАНИ“ – нема.***

***Точка 5.*** Предлог – Одлука за утврдување на месечен надоместок на членовите на советот на општина Вевчани;

Претседателот ја прочита точката од дневниот ред и отвори расправа по истата.

Претседателот на Совет Леон Даскалоски зема збор. Минатиот состав на совет на општина Вевчани имал донесено надоместокот да биде 20% од просечна плата, лично што е до мене јас би се откажал од сите средства. Меѓутоа мојот предлог е да го намалиме месечниот надоместок за присуство на седници и истиот да изнесува 10% од просечна плата.

Советникот Стефан Радиноски се пријави за збор и го искажа следново негово мислење: „По однос на предлог одлуката за утврдување на месечен надоместок во советот каде е предвидено скратувањето на ионака нискиот додаток кај советниците, неодговорно и потценувачки е за нас како дел од општинскиот совет да ја прифатиме како таква оваа предлог одлука, бидејќи сме претставници на највисокото општинско тело од каде зависи креирањето на општинските политики и Општина каде на прво место се става интересот на населението, а не на партиските интереси кои за жал традиционално ги негувате. Зошто викам партиските интереси тоа многу добро го знаете, впрочем одтука и го црпите мотивот да кратите во оваа ставка каде на сметка на советниците избрани од народот, непродуктивно, а со цел да ги задоволите вашите предизборни ветувања ја пумпате општинската админиатрација, а истовремено во недостиг на средства, непрофесионално и на сметка на народните избраници ги ускратувате правата, за да во спротивно ги задоволите партиските апетити кои воедно и се предвидени во новиот план за нови вработувања и унапредувања, сето тоа со цел за исполнување на вашите предизборни ветувања. По однос на ова законски-загарантираното право на советот на општината, јас би дал еден предлог кој би гласел: -да се прифати предлогот за намалување, но само под услов да се повлечи предвидениот план за вработување, а со тоа и планираните средства за нови вработувања. Истите да се пренаменат за општиот интерес на населението наместо да се вложуваат на беспредметни вработувања и унапредувања. Па после тоа може да зборуваме доколку е за општиот интерес на Вевчани и за целосно кратење на додатокот бидејќи само така можеме да ја оправдаме довербата кај граѓаните, а не да кажуваме дека нема средства за додаток, а да има за беспредметни вработувања. Се друго надвор од претходно споменатото е дискриминирање на советот на општина Вевчани. Само преку разумни и конструктивни разговори може да донесеме вистински решенија, надвор од партиските интереси, бидејќи овдека не водиме партија туку совет на општина. Доколку не застанете зад овој предлог, а верувам и мн други се согласувате со ова, тогаш само би дале потврда на сето претходно кажано дека за вас пред се е најбитно да терате партиска агенда, а не тоа што го ветивте пред вевчанци“.

Градоначалникот на општина Вевчани, Спасе Кочовски се пријави за збор и кажа дека општина Вевчани нема технички секретар, бидејќи претходната секретарка добила унапредување од претходниот градоначалник.

Претседателот на Совет Леон Даскалоски предлогот на советникот Стефан Радиноски го стави на гласање, а тој е: да се прифати предлогот за намалување на 10%, но само под услов да се повлечи предвидениот план за вработување, а со тоа и планираните средства за нови вработувања.

***„ЗА“ – 4, „ПРОТИВ“ – 5, „ВОЗДРЖАНИ“ – воздржани,***

**Констатира дека предлогот на Стефан Радиноски не е прифатен.**

Бидејќи никој друг од присутните не побара збор, претседателот ја затвори расправата и ја стави на гласање Предлог – Одлука за утврдување на месечен надоместок на членовите на советот на општина Вевчани.

***„ЗА“ – 5, „ПРОТИВ“ – нема, „ВОЗДРЖАНИ“ – 4,***

***Точка 6.*** Предлог – Одлука за утврдување на благајнички максимум за 2022 година;

Претседателот ја прочита точката од дневниот ред и отвори расправа по истата.

Точката ја образложи административниот службеник Јасмина Ѓоргиеска.

Бидејќи никој друг од присутните не побара збор, претседателот ја затвори расправата и ја стави на гласање Предлог – Одлука за утврдување на благајнички максимум за 2022 година.

***ЗА“ – 9, „ПРОТИВ“ - нема, „ВОЗДРЖАНИ“ - нема.***

**Точка 7.** Предлог – Одлука за усвојување на Буџет на општина Вевчани за 2022 година;

Претседателот ја прочита точката од дневниот ред и отвори расправа по истата.

Точката ја образложи административниот службеник Јасмина Ѓоргиеска.

Дискусија отвори и советникот Леон Парталоски со одредени прашања во однос на буџетот.

За збор се пријави и советникот Стефан Радиноски кој истакна дека не треба да се полни општината со вработувања и унапредувања. Со тие средтсва може да се изгради некое детско катче. Лично јас сум против нови вработувања. Некои од службениците може да покриваат повеќе работни места.

Бидејќи никој друг од присутните не побара збор, претседателот ја затвори расправата и ја стави на гласање Предлог – Одлука за усвојување на Буџет на општина Вевчани за 2022 година.

***ЗА“ – 5, „ПРОТИВ“ – 4, „ВОЗДРЖАНИ“ – нема.***

**Точка 8:** Предлог – Одлука за извршување на Буџетот на општина Вевчани за 2022 година;

Претседателот ја прочита точката од дневниот ред и отвори расправа по истата.

Точката ја образложи административниот службеник Јасмина Ѓоргиеска.

Бидејќи никој друг од присутните не побара збор, претседателот ја затвори расправата и ја стави на гласање Предлог – Одлука за извршување на Буџетот на општина Вевчани за 2022 година.

***ЗА“ – 5, „ПРОТИВ“ – 4, „ВОЗДРЖАНИ“ – нема.***

**Точка 9:** Предлог – Одлука за формирање на Комисија за еднакви можности на жените и мажите.

Претседателот ја прочита точката од дневниот ред и отвори расправа по истата.

Претседателот Леон Даскалоски за членови на комисијата ги предложи следниве членови на совет на општина Вевчани.

1. Слаѓана Топузоска Алулоска за претседател
2. Христина Попеска за член
3. Кристијан Илиески за член

Бидејќи никој друг од присутне не побара збор, претседателот ја затвори расправата и ја стави на гласање Предлог – Одлука за формирање на Комисија за еднакви можности на жените и мажите.

***ЗА“ – 9, „ПРОТИВ“ –нема, „ВОЗДРЖАНИ“ – нема.***

**Точка 10:** Предлог – Решение за избор на претседател и членови на Комисијата за доделување на парична помош.

Претседателот ја прочита точката од дневниот ред и отвори расправа по истата.

Претседателот Леон Даскалоски за членови на комисијата ги предложи следниве членови на совет на општина Вевчани.

1. Ивица Костојчиноски за претседател
2. Александра Чочороска за член
3. Николина Шутиноска за член

Бидејќи никој друг од присутните не побара збор, претседателот ја затвори расправата и ја стави на гласање Предлог – Решение за избор на претседател и членови на Комисијата за доделување на парична помош.

***ЗА“ – 9, „ПРОТИВ“ – нема, „ВОЗДРЖАНИ“ – нема.***

**Точка 11:** Предлог – Одлука за давање согласност за усвојување на тримесечниот финансиски извештај на јавното претпријатие “Еремја” Вевчани за период од 01.07.2021 година до 30.09.2021 година.

Претседателот ја прочита точката од дневниот ред и отвори расправа по истата.

Бидејќи никој друг од присутните не побара збор, претседателот ја затвори расправата и ја стави на гласање Предлог – Одлуката за давање согласност за усвојување на тримесечниот финансиски извештај на јавното претпријатие “Еремја” Вевчани за период од 01.07.2021 година до 30.09.2021 година.

***„ЗА“ – 8, „ПРОТИВ“ – нема, „ВОЗДРЖАНИ“ – 1.***

**Точка 12:** Предлог – Програма за финансирање на проекти од локален интерес во културата во општина Вевчани за 2022 година.

Претседателот ја прочита точката од дневниот ред и отвори расправа по истата.

За збор се јави советничката Христина Попеска и предложи:

1. Да се зголемат финансиските средтсва за василичарските друштва и наместо по 30.000 денари помошта да изнесува по 60.000 денари.
2. За меѓународниот фестивал „Пображење“ да се зголемат средствата на 120.000 денари.
3. И како последен предлог предлагам средтсвата кои се предвидени за Меѓународната ликовна колонија „Вевчански видувања“ да се тргнат од програмата и да не се финансира, бидејќи општина Вевчани не треба да финансира приватни работи.

Претседателот на Совет Леон Даскалоски предлозите на советничката Христина Попеска ги стави на гласање поединечно. Бидејќи резултатот поединечно за секој предлог беше идентичен и следен:

***„ЗА“ – 4, „ПРОТИВ“ – 5, „ВОЗДРЖАНИ“ – нема.***

Констатира дека предлозите СОветот на општина Вевчани не ги прифати.

Бидејќи никој друг од присутните не побара збор, претседателот ја затвори расправата и ја стави на гласање Предлог – Програмата за финансирање на проекти од локален интерес во културата во општина Вевчани за 2022 година.

***„ЗА“ – 5, „ПРОТИВ“ – 4, „ВОЗДРЖАНИ“ – нема.***

**Точка 13:** Предгог – Програма за изградба, реконструкција, заштита и одржување на локални улици и патишта во општина Вевчани за 2022 година;

Претседателот ја прочита точката од дневниот ред и отвори расправа по истата.

Во однос на оваа точка дискусија отвори советникот Леон Парталоски и истакна дека претходното раководство на општина Вевчани има обезбедено проекти и средства за изградба на повеќе патишта.

Градоначалникот на општина Вевчани, Спасе Кочовски на ова реагираше дека средствата се распределени по клуч за секоја општина, а што се однесува на проектите од проектната единица при министерството за транспорт и врски добивме известување дека во одно на проектите има забелешки и истите потребно е да ги корегираме.

Бидејќи никој друг од присутните не побара збор, претседателот ја затвори расправата и ја стави на гласање Предгог – Програмата за изградба, реконструкција, заштита и одржување на локални улици и патишта во општина Вевчани за 2022 година.

***„ЗА“ – 9, „ПРОТИВ“ – нема, „ВОЗДРЖАНИ“ – нема.***

**Точка 14:** Предлог - Програма за здравствена заштита, стерилизација и вакцинација на бездомни кучиња;

Претседателот ја прочита точката од дневниот ред и отвори расправа по истата.

Бидејќи никој друг од присутните не побара збор, претседателот ја затвори расправата и ја стави на гласање Предлог - Програмата за здравствена заштита, стерилизација и вакцинација на бездомни кучиња.

***„ЗА“ – 9, „ПРОТИВ“ – нема, „ВОЗДРЖАНИ“ – нема.***

**Точка 15:** Предлог – Програма за финансирање на изградба и одржување на објектите на комуналната инфраструктура во општина Вевчани за 2022 година;

Претседателот ја прочита точката од дневниот ред и отвори расправа по истата.

Советникот Леон Парталоски отвори дискусија во однос на оваа точка. И постави неколку прашања за некои проекти кои се во тек. Како канализационите линии кои се реализираат од програмата на ТАВ и прочистителната станица која не е пуштена во употреба и го интересираа причините поради кои не е ставена во функција.

Советникот Стефан Радиноски се приклучи кон дискусијата и кажа дека уште додека бил тој директор на ЈП „Еремја“ Вевчани имале одредени забелешки за прочистителната станица и кажа дека една од пумпите од самиот старт не работела. Исто така кажа дека во тоа време објектот не бил предаден и не било постапено шпо забелешките од страна на изведувачот.

Бидејќи никој друг од присутните не побара збор, претседателот ја затвори расправата и ја стави на гласање Предлог – Програмата за финансирање на изградба и одржување на објектите на комуналната инфраструктура во општина Вевчани за 2022 година.

***„ЗА“ – 5, „ПРОТИВ“ – нема, „ВОЗДРЖАНИ“ – 4.***

Од страна на советникот Леон ПАрталоски беше побарана пауза од 10 минути.

Претседателот на Совет, Леон Даскалоски даде пауза од 10 мин.

**Точка 16:** Предлог - Програма за изработка и донесување на урбанистички планови на територијата на општина Вевчани за 2022 година;

Претседателот ја прочита точката од дневниот ред и отвори расправа по истата.

За збор се пријави советникот Леон Парталоски околу изработката на урбанистичкиот план за Вевчани и праша дали за ова се обезбедени финансиски средства, бидејќи знам дека ова чини многу?

Градоначалникот Спасе Кочовски одговори на прашањето на советникпот Леон Парталоски и му кажа дека овој урбанистички план е започнат да се работи уште од 2014 година. До 2017 година се дошло до некој степен од постапката, па во наредните 4 години се стопирала и никој 4 години не покренал за ова. Му кажа дека пред неколку дека бил во министерство за транспорт и врски и во Агенцијата за ланирање на просторот на Република Македонија и дека е договорено да се започне со постапката онаму каде што била прекината и во 2022 година урбанистичкиот план за Вевчани да се донесе и да стапи во сила. Што се однесува до финансиските импликации градоначалникот информираше дека нема да има финансиски импликации, бидејќи тие се подмирени уште во 2014 – 2015 година.

Бидејќи никој друг од присутните не побара збор, претседателот ја затвори расправата и ја стави на гласање Предлог - Програма за изработка и донесување на урбанистички планови на територијата на општина Вевчани за 2022 година.

***„ЗА“ – 5, „ПРОТИВ“ – нема, „ВОЗДРЖАНИ“ – 4.***

**Точка 17:** Предлог – Програма за изградба, реконструкција и одржување на јавното осветлување на територијата на општина Вевчани за 2022 година;

Претседателот ја прочита точката од дневниот ред и отвори расправа по истата.

Бидејќи никој друг од присутните не побара збор, претседателот ја затвори расправата и ја стави на гласање Предлог – Програма за изградба, реконструкција и одржување на јавното осветлување на територијата на општина Вевчани за 2022 година.

***„ЗА“ – 5, „ПРОТИВ“ – нема „ВОЗДРЖАНИ“ – 4.***

**Точка 18:** Предлог – Решение за разрешување и именување членови на Управниот одбор на Јавната општинска установа за деца - детска градинка „Планински цвет “ Вевчани претставници од основачот – Општина Вевчани;

Претседателот ја прочита точката од дневниот ред и отвори расправа по истата.

За збор се јави советничката Слаѓана Топузоска Алулоска и предложи за членови на Управниот одбор на ЈОУДДГ „Планински цвет“ Вевчани да бидат следниве лица:

1. Рената Пешиноска
2. Драгана Бебекоска
3. Крсте Шутиноски

Бидејќи никој друг од присутните не побара збор, претседателот ја затвори расправата и ја стави на гласање Предлог – Решение за разрешување и именување членови на Управниот одбор на Јавната општинска установа за деца - детска градинка „Планински цвет “ Вевчани претставници од основачот – Општина Вевчани.

***„ЗА“ – 5, „ПРОТИВ“ – 3, „ВОЗДРЖАНИ“ – нема, „ИЗЗЕМЕН“ - 1.***

**Точка 19:** Предлог – Решение за разрешување и именување членови на Управниот одбор на Јавната општинска установа за деца - детска градинка „Планински цвет “ Вевчани претставник од Совет на родители;

Претседателот ја прочита точката од дневниот ред и отвори расправа по истата.

Бидејќи никој друг од присутните не побара збор, претседателот ја затвори расправата и ја стави на гласање Предлог – Решение за разрешување и именување членови на Управниот одбор на Јавната општинска установа за деца - детска градинка „Планински цвет “ Вевчани претставник од Совет на родители.

***„ЗА“ – 8, „ПРОТИВ“ – нема „ВОЗДРЖАНИ“ – нема, „ИЗЗЕМЕН“ - 1.***

**Точка 20:** Предлог – Решение за разрешување и именување претставници на Општина Вевчани за членови во Управен одбор на ЈП„Еремја“ Вевчани;

Претседателот ја прочита точката од дневниот ред и отвори расправа по истата.

За збор се јави советничката Слаѓана Топузоска Алулоска и предложи за членови на Управниот одбор на ЈП „Еремја“ Вевчани да бидат следниве лица:

1. Даниел Мурџески
2. АЛександра Велкоска
3. Витомир Димитријески
4. Наташа Кукоска
5. Трпе Русески

Бидејќи никој друг од присутните не побара збор, претседателот ја затвори расправата и ја стави на гласање Предлог – Решението за разрешување и именување претставници на Општина Вевчани за членови во Управен одбор на ЈП„Еремја“ Вевчани.

***„ЗА“ – 5, „ПРОТИВ“ – 4, „ВОЗДРЖАНИ“ – нема.***

**Точка 21:** Предлог – Решение за разрешување и именување претставници на Општина Вевчани за членови во Надзорен одбор на ЈП„Еремја“ Вевчани;

Претседателот ја прочита точката од дневниот ред и отвори расправа по истата.

За збор се јави советничката Слаѓана Топузоска Алулоска и предложи за членови на Надзорен одбор на ЈП „Еремја“ Вевчани да бидат следниве лица:

1. Симона Ѓорѓиеска
2. Жарко Бебекоски
3. Дарко Пешиноски
4. Ристе Костојчиноски
5. Ленче Коруноска

Бидејќи никој друг од присутните не побара збор, претседателот ја затвори расправата и ја стави на гласање Предлог – Решението за разрешување и именување претставници на Општина Вевчани за членови во Надзорен одбор на ЈП„Еремја“ Вевчани.

***„ЗА“ – 5, „ПРОТИВ“ – 4, „ВОЗДРЖАНИ“ – нема.***

**Точка 22:** Предлог – Решение за разрешување и именување на претставник од Општина Вевчани за член во Училишниот одбор на ООУ„Страшо Пинџур“ Вевчани;

Претседателот ја прочита точката од дневниот ред и отвори расправа по истата.

За збор се јави советничката Слаѓана Топузоска Алулоска и предложи за член на Училишниот одбор на ООУ „Страшо Пинџур“ Вевчани да биде следново лице:

1. Наташа Мурџеска

Бидејќи никој друг од присутните не побара збор, претседателот ја затвори расправата и ја стави на гласање Предлог – Решението за разрешување и именување на претставник од Општина Вевчани за член во Училишниот одбор на ООУ„Страшо Пинџур“ Вевчани.

***„ЗА“ – 5, „ПРОТИВ“ – 3, „ВОЗДРЖАНИ“ – нема „ИЗЗЕМЕН“ - 1.***

**Точка 23:** Предлог - Одлука за давање Согласност на Измена на Годишен план за вработување на општина Вевчани за 2022 година;

Претседателот ја прочита точката од дневниот ред и отвори расправа по истата.

За збор се пријави советникот Стефан Радиноски при што го истакна следново: „ Во годишниот план како што забележуваме има планирано едно ново вработување и едно унапредување, ставот наш е дека воопшто нема потреба од безпредметни вработувања или унапредувања, а додека пак се унапредува тука доаѓаме до судир, односно селективност при унапредувањето, од причини што имаме 3 одделенија, а вие во планот унапредувате само едно оделение и тоа од само за вас познати причини, а од друга страна 2 оделенија остануваат статус кво, што се врши дискриминација по однос на унапредување...одтука предлагам доколку веќе унапредувате да ги унапредите сите 3 оделенија. Она кое најмногу паѓа во очи е токму она за кое ние се залагавме да го отфрлиме од пракса како локална самоуправа, а тоа беше искоренување на трошењето народни пари на непродуктивни работи, a како што може да се забележи и во самиот план, предвидени се нови вработувања и унапредувања во општинската администрација. Сега наместо да најдеме решение како да не ги трошиме средствата на непродуктивни вработувања, ние се враќаме назад и упорно тераме агенда на предизборни ветувања и сето тоа доведува до ставање приоритет на задоволување на партиските апетити. За жал во пракса тука кај нас излегуваме со ветувања преку програми кои би го унапредиле животниот стандард и развојот во Вевчани и после сето тоа кога народот ве бира вие наеднаш заборавате на сето тоа и терате по свое, тоа е неодговорно, дајте да испорачаме нешто за кое што народот ќе даде безрезервна поддршка и ќе се восхитува на работата на советот. Ветуваме едно испорачуваме сосема друго. Ево за пример ја земам вашата предлог-одлука за усвојување на годишниот план, каде со само едно вработување и едно унапредување на годишно ниво ќе ги зголемите дополнително трошоците за над 350 000 денари, каде за волја на вистината наместо да се трошат средствата беспредметно може истите да се искористат за рехабилитација на некој локален пат или некое спортско катче каде младите ќе се рекреираат и сл. кое би било далеку подобро решение за вевчанци одколку вашиот годишен план за вработување. Оставивме буџет во добра состојба, чиста сметка, општина без долгови...несмееме да дозволиме повторно да се враќаме назад и повторно општината да ја втурнуваме во долгови , наместо истата преку разни методи да изнајде решенија како да ја полни општинската каса и да инвестира за добробит на граѓаните. Граѓаните ви дадоа доверба да управувате како што и доликува на една општина која се стреми да биде општина за пример, каде приоритет ќе биде целикупното население и никој друг“.

На ова реагираше градоначалникот на општина Вевчани, Спасе Кочовски при што истакна дека кога дошол на функцијата градоначалник од страна на поранешната секретарка Менка Кукоска му било кажано дека е унапредена и дека нејзино работно место не е техничка секретарка. При јас бев приморан да примам со договор на дело на местото техничка секретарка.

Советникот Ивица Костојчиноски се приклучи кон дискусијата и напомена дека математиката не е таква каква што ја прикажува советникот Стефан Радиноски. Односно нема ново вработување, туку се работи за пополнување на работно место поради заминување во пензија. Тоа не е ново работно место. Се пополнува претходното. Ако го си го видел годишниот план за вработување може да утврдиш дека со 11 се почало со 11 се завршува.

Бидејќи никој друг од присутните не побара збор, претседателот ја затвори расправата и ја стави на гласање Предлог – Заклучокот со задолжение за Градоначалникот на општина Вевчани.

***„ЗА“ – 5, „ПРОТИВ“ – 4, „ВОЗДРЖАНИ“ – нема.***

**Точка 24:** Предлог - Одлука за отпис на движни ствари сопственост на општина Вевчани;

Претседателот ја прочита точката од дневниот ред и отвори расправа по истата.

Бидејќи никој друг од присутните не побара збор, претседателот ја затвори расправата и ја стави на гласање Предлог - Одлуката за отпис на движни ствари сопственост на општина Вевчани.

***„ЗА“ – 9, „ПРОТИВ“ –нема „ВОЗДРЖАНИ“ – нема.***

**Точка 25:** Предлог - Одлуказа определување на име на објект - стара училишна зграда во Вевчани;

Претседателот ја прочита точката од дневниот ред и отвори расправа по истата.

За збор се јави советникот Леон Парталоски и истакна дека Коста го знаеме сите во Вевчани, значи тој е мозокот на модерно Вевчани. Меѓутоа мене лично ми смета да ставаме имиња на одредени луќе на одредени објекти. Јас ќе гласам „за“ предлогов меѓутоа како пракса тоа ми смета.

Бидејќи никој друг од присутните не побара збор, претседателот ја затвори расправата и ја стави на гласање Предлог - Одлуказа определување на име на објект - стара училишна зграда во Вевчани.

***„ЗА“ – 8, „ПРОТИВ“ – нема, „ВОЗДРЖАНИ“ – 1.***

**Точка 26:** Предлог - Одлука за утврдување на висината на стапките на даноците на имот на општина Вевчани;

Претседателот ја прочита точката од дневниот ред и отвори расправа по истата.

Точката ја образложи административниот службеник Зорица Костојчиноска Дејкоска.

Советниците отворија дискусија по однос на оваа точка, а беа во насока на барања за дообјаснување на потребата од донесувањето на оваа одлука.

Бидејќи никој друг од присутните не побара збор, претседателот ја затвори расправата и ја стави на гласање Предлог - Одлука за утврдување на висината на стапките на даноците на имот на општина Вевчани.

***„ЗА“ – 5, „ПРОТИВ“ – нема, „ВОЗДРЖАНИ“ – 4.***

**Точка 27:** Предлог - Програма за работа во областа на располагањето со градежно земјиште во сопственост на Република Македонија, на подрачјето на Општина Вевчани за 2022 година;

Претседателот ја прочита точката од дневниот ред и отвори расправа по истата.

Бидејќи никој друг од присутните не побара збор, претседателот ја затвори расправата и ја стави на гласање Предлог - Програма за работа во областа на располагањето со градежно земјиште во сопственост на Република Македонија, на подрачјето на Општина Вевчани за 2022 година.

***„ЗА“ – 5, „ПРОТИВ“ – 4, „ВОЗДРЖАНИ“ – нема.***

**Точка 28:** Барања

* Предлог - Одлука за давање согласност за соработка;

Претседателот ја прочита точката од дневниот ред и отвори расправа по истата.

Бидејќи никој друг од присутните не побара збор, претседателот ја затвори расправата и ја стави на гласање Предлог - Одлуката за давање согласност за соработка.

***„ЗА“ – 5, „ПРОТИВ“ –нема, „ВОЗДРЖАНИ“ – 4.***

**Точка 29:** Разно.

Советникот Стефан Радиноски упати прашање до градоначалникот околу тоа до кај се подготовките за Вевчански карневал?

Градоначалникот Спасе Кочовски истакна дека доколку Министерството за култура го подджи како и секоја година ќе се организира карневал. Меѓутоа ако не одобрат средтсва тешко дека би имал забавен дел.

Советникот Леон Парталоски се пријави за збор и упати прашање до градоначалникот во однос на смената на директорите на ЈП „Еремја“ Вевчани и ЈОУДДГ „ПЛанински цвет“ Вевчани дали во иднина би имало буџетски импликазии доколку се неправилно сменети и повторно се вратат?

Градоначалникот Спасе Кочовски истакна дека се сменети согласно закон и дека не очекува да има буџетски импликации таа постапка.

Бидејќи никој друг не се пријави за збор и дневниот ред од 2-тата седница на Совет на општина Вевчани е исцрпен, Претседателот на Совет на општина Вевчани ја затвори 2тата седница на Советот на општина Вевчани.

***Записничар:***

**Ѓорѓи Влајнкиноски**

|  |
| --- |
| **СОВЕТ НА ОПШТИНА ВЕВЧАНИ**  **Претседател,**  **Леон Даскалоски** |